Këshilli i Evropës shqyrton çështjen e delegacionit të Shqipërisë
Komisioni i Procedurave do të diskutojë të martën rreth procedurave të ndjekura nga parlamenti në Shqipëri për zëvendësimin e kryetarit
Shkak për këtë është bërë kërkesa enjë deputeti hungarez i cili ka kërkuar sqarime për vendimin e kryetares sëparlamentit Jozefina Topalli. Komisioni duhet të shprehet me vendim brenda 24orësh dhe më pas t’ia përcjellë atëAsamblesë, e cila e shqyrton në bazë të rendit të saj të ditës. Sipas deputetëve shqiptarë tëopozitës në Strasburg, delegacioni shqiptar për herë të parë është me njëmandat tranzitor derisa të shprehet Komisioni i Procedurave dhe janë tëkufizuar të marrin pjesë në votime që lidhen me Shqipërinë. Ndërsa përfaqësuesit e shumicës i thanë Zërit të Amerikës, se delegacionishqiptar, është në funksion të plotë, duke ushtruar të gjitha të drejtat dhekompetencat e tij, si çdo delegacion tjetër. Në Tiranë ndërkohë, përfaqësuesit eopozitës, kanë kritikuar direkt kryetaren Topalli dhe shumicën në pushtet përshkelje të hapur të procedurave, duke nënvizuar se në këtë mënyrë po cënohetimazhi i vendit. Por kryetari i grupit parlamentar demokrat, Astrit Patozi ihodhi poshtë këto akuza dhe deklaroi se çështja është kompetencë e shumicës dhekryetares së parlamentit. Zëvendësimi i zotit Biberaj iunjoftua Këshillit të Europës me anë të një letre të kryetares Topalli. Kyveprim u cilësua si shkelje nga zoti Biberaj, pasi sipas tij nuk është zbatuarrregullorja dhe është anashkaluar parlamenti, i cili duhet të njoftohet për çdondryshim në përbërjen e delegacioneve të tij. Nga ana e saj, zyra e zonjës Topalli njoftoise vendimi ishte marrë për shkak të shkeljeve të rënda financiare, sipas saj,në udhëtime të paautorizuara e të kryera në emër të parlamentit nga zotiBiberaj, motiv të cilin, ky i fundit e ka konsideruar si një shpifje. //rd//